Merivedestä irtoaa edullista sähköä | Tieteen Kuvalehti
Testaa ÄO:si laajalla ilmaisella ÄO-testillä, saat oman ÄO-raportin.	Merivedestä irtoaa edullista sähköä
From: TK nr. 5, 2009 Meren pintaveden ja pohjaveden lämpötilaeroja hyödyntämällä saadaan syntymään rutkasti uusiutuvaa energiaa – ainakin tropiikissa. Periaate muistuttaa lämpöpumppuja, mutta lämmön sijaan lopputuotteena syntyy sähköä. Menetelmää aiotaan kokeilla Havaijin lähistöllä.
Yhdysvaltalaisen Lockheed Martinin kehittelemään koevoimalaan pumpataan lämmintä pintavettä, jonka lämpötila on usein noin 15 astetta. Voimalan lämmönkeruupiiri sisältää veden ja ammoniakin sekoitusta, jonka jo 15-asteinenkin vesi saa höyrystymään ja laajenemaan. Höyry ohjataan seuraavaksi turbiinin, jolla tuotetaan sähköä. Turbiinin jälkeen höyry jäähdytetään kylmällä merivedellä ja tiivistynyt neste voidaan jälleen höyrystää. Järjestelmässä tarvittavia pumppuja voidaan käyttää tuulivoimalla.
Voimala sijoitetaan lautalle. Kylmän veden pumppaukseen käytetyt letkut ankkuroidaan pohjaan, ja lautalta vedetään sähkökaapeleita maihin. Järjestelmään tarvitaan muun muassa kilometrin mittainen ja halkaisijaltaan nelimetrinen lasikuituputki.
Koevoimalan teho on 10–20 megawattia, mikä vastaa useiden tuulivoimaloiden tehoa. Tavoitteena on 500 megawatin voimala.
Pissa lataa kännykän Nanovoimalasta sähköä palontorjuntaan Lentokone tuottaa itse sähköä Generaattorin taivuttelu tuo virtaa Tulevaisuuden inha kierrätystekniikka Lue lisää